CELEX: 32011R1222
Language: hr
Date: 2011-11-28 00:00:00
Title: Provedbena uredba Komisije (EU) br. 1222/2011 od 28. studenoga 2011. o izmjeni Uredbe (EZ) br. 1010/2009 u pogledu upravnih dogovora s trećim državama u vezi s potvrdama o ulovu za proizvode morskog ribarstva

04/Sv. 009
            
            
               HR
            
            
               Službeni list Europske unije
            
            
               286
            
         32011R1222
   
               L 314/2
            
            
               SLUŽBENI LIST EUROPSKE UNIJE
            
            
               28.11.2011.
            
         
      PROVEDBENA UREDBA KOMISIJE (EU) br. 1222/2011
   od 28. studenoga 2011.
   o izmjeni Uredbe (EZ) br. 1010/2009 u pogledu upravnih dogovora s trećim državama u vezi s potvrdama o ulovu za proizvode morskog ribarstva
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (1), a posebno njezin članak 12. stavak 4., članak 14. stavak 3., članak 20. stavak 4. i članak 52.,
   budući da:
   
               (1)
            
            
               Upravni dogovori s trećim državama u vezi s potvrdama o ulovu za proizvode ribarstva navedeni su u Prilogu IX. Uredbi Komisije (EZ) br. 1010/2009 od 22. listopada 2009. o utvrđivanju detaljnih pravila za provedbu Uredbe (EZ) br. 1005/2008 (2).
            
         
               (2)
            
            
               S Norveškom i Južnom Afrikom bila su postignuti novi upravni dogovori u vezi s potvrdama o ulovu, utemeljeni na sustavima za elektroničku sljedivost, i to 4. svibnja 2011. odnosno 21. rujna 2010.
            
         
               (3)
            
            
               Prilog IX. Uredbi (EZ) br. 1010/2009 treba na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Prilog IX. Uredbi (EZ) br. 1010/2009 mijenja se u skladu s prilozima I. i II. ovoj Uredbi.
   Članak 2.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 286, 29.10.2008., str. 1.
   
      (2)  SL L 280, 27.10.2009., str. 5.
   PRILOG I.
   U Prilogu IX. Uredbi (EZ) br. 1010/2009, odjeljak 1. zamjenjuje sljedećim:
   
      „Odjeljak 1.
      
      
         NORVEŠKA
      
      SUSTAV POTVRDE O ULOVU
      U skladu s člankom 12. stavkom 4. Uredbe (EZ) br. 1005/2008, potvrda o ulovu predviđena člankom 12. i Prilogom II. navedenoj Uredbi se zamjenjuje – za proizvode ribarstva dobivene iz ulova ribarskih plovila koja plove pod norveškom zastavom – norveškom potvrdom o ulovu, na temelju norveškog sustava za vaganje i bilježenje ulova koji predstavlja sustav za elektroničku sljedivost pod nadzorom norveških nadležnih tijela i kojim se osigurava jednaka razina nadzora od strane nadležnih tijela, kako je propisano na temelju sustava potvrde o ulovu Europske unije.
      U Dodatku I. su navedeni primjerci norveške potvrde o ulovu kojom se zamjenjuje potvrda o ulovu i potvrda o ponovnom izvozu Europske unije.
      Dokumenti iz članka 14. stavaka 1. i 2. Uredbe (EZ) br. 1005/2008 mogu se slati elektroničkim putem.
      Norveška zahtijeva potvrdu o ulovu za iskrcaj i uvoz u Norvešku za ulove ribarskih plovila koja plove pod zastavom neke države članice Europske unije.
      UZAJAMNA POMOĆ
      Uzajamna pomoć u skladu s člankom 51. Uredbe (EZ) br. 1005/2008 razvija se s ciljem olakšavanja razmjene informacija i pomoći između odgovarajućih nadležnih tijela u Norveškoj i u državama članicama Europske unije, što se temelji na podrobnim pravilima o uzajamnoj pomoći utvrđenim u Uredbi (EZ) br. 1010/2009.
      
         Dodatak I.
         
            
         
            
         
            
         
            
      
      ”
   
   PRILOG II.
   U Prilogu IX. Uredbi (EZ) br. 1010/2009, dodaje se sljedeći odjeljak 7:
   
      
         „Odjeljak 7.
      
      
         JUŽNA AFRIKA
      
      SUSTAV POTVRDE O ULOVU
      U skladu s člankom 12. stavkom 4. Uredbe (EZ) br. 1005/2008, potvrda o ulovu predviđena člankom 12. i Prilogom II. navedenoj Uredbi se zamjenjuje – za proizvode ribarstva dobivene iz ulova ribarskih plovila koja plove pod južnoafričkom zastavom – južnoafričkom potvrdom o ulovu koji predstavlja sustav za elektroničku sljedivost pod nadzorom južnoafričkih nadležnih tijela i kojim se osigurava jednaka razina nadzora od strane nadležnih tijela, kako je propisano na temelju sustava potvrde o ulovu Europske unije.
      U Dodatku I. su navedeni primjerci južnoafričke potvrde o ulovu kojom se zamjenjuje potvrda o ulovu i potvrda o ponovnom izvozu Europske unije.
      Dokumenti iz članka 14. stavaka 1. i 2. Uredbe (EZ) br. 1005/2008 mogu se slati elektroničkim putem.
      
         Dodatak I.
         
            
         
            
         
            
      
      ”